Επιθέσεις κατά Συστημάτων Πληροφοριών: Το Διεθνές, Ενωσιακό και Ελληνικό πλαίσιο προστασίας.
Creators: name: Δημητρίου, Δήμητρα Αηδόνη
Publisher: name: Aristotle University of Thessaloniki
Year: 2015
Subjects: Επιθέσεις κατά συστημάτων πληροφοριών
Η Σύμβαση για το Κυβερνοέγκλημα
Η Οδηγία 2013/40/ΕΕ
Attacks against information systems
Convention on Cybercrime
Directive 2013/40/EU

description: Αντικείμενο της παρούσας εργασίας αποτελεί η ανάλυση και μελέτη του φαινομένου των επιθέσεων κατά των συστημάτων πληροφοριών υπό το Διεθνές, Ενωσιακό και Ελληνικό νομικό πλαίσιο. Για τον σκοπό αυτό έγινε εξέταση και ανάλυση των διατάξεων και των νεωτερισμών που εισάγουν τα δύο βασικά νομοθετικά κείμενα, η Σύμβαση του Συμβουλίου της Ευρώπης για το Κυβερνοέγκλημα και η πρόσφατη Οδηγία 2013/40/ΕΕ του Ευρωπαϊκού Κοινοβουλίου και του Συμβουλίου. Παρουσιάστηκε το πολύ πρόσφατο σχέδιο νόμου νέου Ποινικού Κώδικα, στο οποίο περιλαμβάνεται αυτοτελές κεφάλαιο με τον τίτλο «Προσβολές Συστημάτων Πληροφοριών», και οι αλλαγές που θα επιφέρει η ψήφισή του στην ελληνική έννομη τάξη. Στο πρώτο μέρος της παρούσας έγινε μια σύντομη ανάλυση των εννοιών του ηλεκτρονικού εγκλήματος και του εγκλήματος που τελείται στο κυβερνοχώρο, καθώς και της έννοιας των συστημάτων πληροφοριών, προκειμένου να γίνει ευκολότερα κατανοητή η σημασία και τη λειτουργία των τελευταίων. Επίσης, έγινε αναφορά στους σκοπούς των επιθέσεων κατά των συστημάτων πληροφοριών και παρουσιάστηκαν, ενδεικτικά, μερικές από τις πιο γνωστές επιθέσεις κατά συστημάτων πληροφοριών που ήρθαν στο φως της δημοσιότητας από τις αρχές του 21ου αιώνα έως και σήμερα. Στο δεύτερο μέρος της εργασίας εξετάστηκε το Διεθνές νομικό πλαίσιο για την καταπολέμηση του κυβερνοεγκλήματος και την προστασία από τις επιθέσεις κατά των συστημάτων πληροφοριών, με εκτενή ανάλυση των διατάξεων της Σύμβασης του Συμβουλίου της Ευρώπης για το Κυβερνοέγκλημα και των εγκλημάτων που η τελευταία τυποποιεί. Στο τρίτο μέρος της διπλωματικής εργασίας εξετάστηκε λεπτομερώς το Ενωσιακό νομικό πλαίσιο προστασίας για την αντιμετώπιση των επιθέσεων κατά των συστημάτων πληροφοριών, με την εκτενή ανάλυση των διατάξεων της νέας Οδηγίας 2013/40/ΕΕ του Ευρωπαϊκού Κοινοβουλίου και του Συμβουλίου και των εγκλημάτων που αυτή τυποποιεί και τη ταυτόχρονη συγκριτική θεώρηση των διατάξεων της τελευταίας τόσο με τις αντίστοιχες διατάξεις της αντικατασταθείσα Απόφασης-πλαίσιο 2005/222/ΔΕΥ του Συμβουλίου, όσο και με τις αντίστοιχες διατάξεις της Σύμβασης του Συμβουλίου για το Κυβερνοέγκλημα. Στο τέταρτο μέρος έγινε μια σύντομη επισκόπηση του διεθνούς, ευρωπαϊκού και ελληνικού πλαισίου προστασίας του απορρήτου των επικοινωνιών στο χώρο των η/υ και του Διαδικτύου, αφού οι προσβολές κατά συστημάτων πληροφοριών καλύπτονται στο ελληνικό δίκαιο μέχρι και σήμερα, υπό το γενικότερο νομικό πρίσμα του απορρήτου και της εμπιστευτικότητας των επικοινωνιών και στη συνέχεια αναλύθηκαν οι επιμέρους διατάξεις του των άρθρων 370Β και 370Γ ειδικού μέρους του Ποινικού Κώδικα. Ακολούθησε η εξέταση της ενσωμάτωσης της νέας Οδηγίας στο υφιστάμενο ελληνικό νομικό πλαίσιο και οι αναγκαίες τροποποιήσεις και προσθήκες που πρέπει να επέλθουν. Τέλος, εξετάστηκαν οι νέες διατάξεις του σχεδίου του νέου Ποινικού Κώδικα σχετικά με τις προσβολές κατά των συστημάτων πληροφοριών και η εναρμόνιση τους ή μη με τις προβλέψεις της Οδηγίας της ΕΕ.
description: The purpose of this study is the analysis and evaluation of the phenomenon of criminalizing attacks against information systems in the International, European and Greek institutional framework. For the above purpose, an analysis took place of provisions and changes that are introduced by the two main legislative texts, the Convention of Council of Europe for Cybercrime and the new proposed E.U. Directive 2013/40/EU of the European Parliament and Council of Europe. Furthermore, the very recent draft law of the new Greek Penal Code was presented in this study, which includes a specific part titled: ''Attacks on Computer System'' and analyzed the amendments that will be made on the Greek legal order if the above gets adopted. At the first part of this paper, the basic concept and meaning of computer crime and cybercrime was analyzed. Moreover, the meaning of computer systems was analyzed in order to better understand the function of the latter. In addition the purpose of the attacks against computer systems was briefly mentioned, using examples of the most known attacks against computer systems from the beginning of the 21st century till today. At the second part of this thesis, the international regulatory framework was examined, whose purpose is to compact cybercrime and protect computer systems from such attacks, analyzing thoroughly the provisions of the Convention on Cybercrime and all the crimes that the latter incorporate. At the third part of this study, Europe's institutional framework on the protection and prevention of the attacks against computer systems was thoroughly examined, analyzing with details the provisions of the new European Council and Parliament Directive 2013/40/EU, and the cyber crimes that the above constitutes. Also, the paper analyzes the mutual comparative examination of the directives of the above provision between the respective provisions of the substituted framework-decision 2005/222/JHA of the Council and the respective directives of the Convention on Cybercrime. Finally, at the last part of this paper, the international, European and Greek protection framework of the confidentiality of communications at the level of internet and computer systems was briefly analyzed. This is because the attacks on computer systems are covered in the Greek law until today, under the general legal prism of confidentiality of communications. Following that, the paper examines and analyzes the partial provisions of articles 370B and 370C of the Penal Code. Also, it examines the incorporation of the new Directive in the existing Greek legal framework and the necessary amendments and additions that must be done. Finally, the thesis examines the new provisions of the draft law of the new Penal Code with regards to the attacks against computer systems and their harmonization with the provisions of Directive 2013/40/EU.